open-index/open-wikipedia-markdown huggingface dataset:
HMS Tamar (P233)

**HMS Tamar** (viirinumero P233) on Britannian kuninkaallisen laivaston River-luokan ulkovartiolaiva ().

## Valmistus

Alus tilattiin 8. joulukuuta 2016 BAE Systemsilta, jonka Govanin telakalla köli laskettiin samana päivänä. Alus laskettiin vesille 10. lokakuuta 2018 ja otettiin palvelukseen 17. joulukuuta 2020.

## Palvelus
Alus sijoitettiin Kauko-Itään.

## Lähteet
*

### Viitteet
Husnes

**Husnes** on taajama Kvinnheradin kunnassa Vestlandin läänissä Norjassa. Taajaman pinta-ala on 2,5 neliökilometriä ja asukasluku 2&nbsp;243 vuonna 2023. Husnesissa on Norsk Hydron alumiinitehdas.

Paikallislehti *[[Kvinnheringen]]in* toimitus sijaitsee Husnesissa.
## Kuvia

Sor norge aluminium as.JPG|Hydro Husnes

## Lähteet

## Aiheesta muualla
Gerrit Blaauw

**Gerrit Anne (Gerry) Blaauw** (17. heinäkuuta 1924, Haag, Alankomaat - 21. maaliskuuta 2018) oli alankomaalainen tietojenkäsittelytieteilijä. Hän oli yksi keskeisistä IBM System/360 -tietokoneen suunnittelijoista Fred Brooksin ja Gene Amdahlin ohella.

Blaauw sai apurahan IBM:n toimitusjohtajalta Thomas J. Watsonilta ja opiskeli Lafayette Collegessa Pennsylvaniassa sekä Harvardin yliopistossa Howard Aikenin oppilaana. Harvardissa hän työskenteli Mark III ja Mark IV -tietokoneiden parissa. Valmistuttuaan hän palasi Alankomaihin ja vuonna 1955 hän palasi Yhdysvaltoihin työskentelemään IBM:llä. Hän työskenteli IBM 7030 Stretch -koneen parissa, ja IBM:n 8000-sarjan parissa ennen sen perumista System/360:n hyväksi.

Hän hyväksyi vuonna 1965 kutsun Twente Technical Universityn (*Technische Hogeschool Twente*) professoriksi Alankomaissa ja opetti siellä vuoteen 1989 eläköitymiseensä saakka.

## Teoksia
* *Digital System Implementation* (Prentice-Hall, 1976) 
* *Computer Architecture: Concepts and Facilities* (Addison-Wesley, 1997)

## Lähteet
Eidsvik

**Eidsvik** on taajama Kvinnheradin kunnassa Vestlandin läänissä Norjassa. Taajaman pinta-ala on 0,5 neliökilometriä ja asukasluku 467 vuonna 2023.
## Lähteet
Folgefonnan tunneli

**Folgefonnan tunneli** () on Norjan pisimpiä maantietunneleita. Se alittaa Folgefonnan jäätikön Kvinnheradin ja Ullensvangin kuntien rajalla. Tunneli avattiin kesällä 2001 ja sen pituus on 11&nbsp;130 metriä.
## Lähteet

## Aiheesta muualla
Kvinnheradin kirkko

**Kvinnheradin kirkko** () on keskiaikainen kivikirkko Kvinnheradin kunnassa Norjassa. Se rakennettiin 1200-luvun puolivälissä.
## Kuvia

Kvinnherad kyrkje interioer Wilse.jpg|Sisäkuva vuodelta 1912.


## Lähteet

## Aiheesta muualla
Grenda

**Grenda** on norjalainen vuonna 1951 perustettu paikallislehti. Sen toimitus on Rosendalissa Kvinnheradin kunnassa. Lehti ilmestyy paperisena tiistaisin ja torstaisin.

## Lähteet

## Aiheesta muualla
* Lehden verkkosivut
Palokerros

**Palokerros** on arkeologiassa käytetty nimitys hiiliselle tai nokiselle kerrostumalle, joka on muodostunut palotapahtumassa. Pelokerroksen on voinut aiheuttaa tulipalo tai esimerkiksi nuotion pitäminen. Palokerros on voinut aiheutua sekä ihmistoiminnasta että luonnollisista syistä, kuten metsäpalosta. Kulttuurikerrosten muodostumista tutkivaa arkeologian alaa kutsutaan stratigrafiaksi.
Pettbölen tuulivoimapuisto

**Pettbölen tuulivoimapuisto** on Ahvenanmaalla Finströmin Pettbölessä sijaitseva tuulivoimapuisto, jossa toimii kaksi tuulivoimalaitosta. Niiden kokonaiskapasiteetti on 1,1 megawattia ja vuosituotanto on noin 2,0 gigawattituntia . Tuulivoimapuiston on rakentanut ja omistaa Ålands Vindkraft Ab ja niitä operoi Ålands Vindenergi AL.

## Yleistä
Tuulivoimapuisto sijaitsivat Ahvenanmaan pääsaaren pohjoisosassa kohoavien Pettbölebergenin päällä rivissä. Nyt, kun niistä läntisin tuulivoimalaitos on purettu vuonna 2020, toimii puistossa enää kaksi tuulivoimalaitosta 300 metrin etäisyydellä toisistaan. Ne sijaitsevat 43 ja 48 metrin korkeudella mpy. Voimaloiden tuottama sähköenergia johdetaan kantaverkkoon Pettbölen kautta.

VTT:n tuulivoiman vuosiraportissa voimaloita kutsuttiin ensin nimillä *Finström 1, 2* ja *3*, mutta myöhemmin niistä käytettiin tunnuksia *Pettböle 1, 2* ja *3*. Ahvenanmaalaiset nimittävät voimaloitaan erisnimillä. Nämä voimalat ovat silloin *Fursten*, *Gideon* ja *Svea*. Ilmeisesti *Fursten* on sittemmin purettu pois.

Tuulivoimalaitokset ovat saksalaisen Enerconin valmistamaa E40/500-mallia, jonka napakorkeus on 55 metriä, tuuliturbiinin halkaisija 44 metriä, ja jonka kapasiteetti on 500 kilowattia eli 0,5 megawattia. Kolmas tuulivoimalaitos oli E44/600-mallia, jonka napakorkeus oli 65 metriä, tuuliturbiinin halkaisija 44 metriä, ja jonka kapasiteetti oli 600 kilowattia.

## Historiaa
Tuulipuiston suunnitteli ja toteutti Ålands Vindkraft Ab. Tuulivoimalat rakennettiin kahdessa vaiheessa. Ensin valmistuivat lokakuussa 1998 Pettböle 1 ja 2, jotka ovat Enercon E40/500- mallia. Sitten valmistui vielä Pettböle 3 eli Enercon E44/600 lokakuussa 1999.

Marraskuussa 2020 purettiin Pettböle 1 eli Fursten (hieman epävarma tieto ) ikääntyneenä voimalaitoksena. Ennen purkamista tuottivat voimalaitokset vuosittain 3,1 gigawattituntia sähköenergiaa, mutta Furstenin purkamisen jälkeen se olisi enää 2,0 gigawattituntia.

## Katso myös
* Luettelo Suomen tuulivoimaloista
* Luettelo Suomen lakkautetuista tuulivoimaloista

## Huomioita

## Lähteet

## Aiheesta muualla
* Andén, Benny: Vindkraft # 3. Gideon, Pettböle.
* Andén, Benny: Vindkraft # 4. Pettböle vindkraftverk SVEA
Brady Noon

**Brady Noon** (s. 30. joulukuuta 2005 New Jersey) on yhdysvaltalainen näyttelijä. Hänet tunnetaan rooleistaan ​​elokuvissa
''Boardwalk Empire'', ''Good Boys'', ''The Mighty Ducks: Game Changers'', ''Diary of a Wimpy Kid'', ''Teenage Mutant Ninja Turtles: Mutant Mayhem'' ja ''Family Switch''.

Noon on voittanut parhaan draamasarjan näyttelijäkokoonpanon SAG-palkinnon ja ollut ehdolla parhaan draamasarjan näyttelijäkokoonpanon SAG-palkinnolle.

## Lähteet
Luettelo kansainvälisten järjestöjen lipuista

Tämä on luettelo kansainvälisten järjestöjen lipuista.
## Maailmanlaajuisten järjestöjen liput

File:Flag CPLP.svg|Portugalinkielisten maiden yhteisön lippu
File:Flag of La Francophonie.svg|Frankofonisten maiden yhteisön lippu
File:OIC Logo since 2011.svg|Islamilaisen yhteistyöjärjestön lippu
File:Flag of the United Nations.svg|Yhdistyneiden kansakuntien lippu
File:Flag of UNESCO.svg|Yhdistyneiden kansakuntien kasvatus-, tiede- ja kulttuurijärjestön lippu
File:Drapeau Permanent Court of Arbitration - Cour permanente d'arbitrage.svg|Pysyvän välitystuomioistuimen lippu
File:WTO Logo.svg|Maailman kauppajärjestön lippu


## Transkontinentaalisten järjestöjen liput

File:African-Caribbean-And-Pacific-Group-Of-States-ACP-Flag.svg| Afrikan, Karibian ja Tyynenmeren valtioiden järjestön lippu
File:Flag of the Arab League.svg|Arabiliiton lippu
File:Flag of the Collective Security Treaty Organization.svg|  Kollektiivisen turvallisuusjärjestön lippu
File:Flag of the CIS.svg|Itsenäisten valtioiden yhteisön lippu
File:Flag of the Eurasian Economic Union.svg|Euraasian talousunionin lippu
File:Flag of NATO.svg|Pohjois-Atlantin puolustusliiton lippu
File:Zpcas flag.jpg|Etelä-Atlantin rauhan ja yhteistyön vyöhykeen lippu

## Aasia

File:Flag of the Cooperation Council for the Arab States of the Gulf.svg| Persianlahden arabimaiden yhteistyöneuvoston lippu
File:Flag of the Organization of Turkic States.svg|Turkkilaisten maiden neuvoston lippu

## Afrikka

File:Flag of the African Union.svg|Afrikan Unionin lippu
File:Flag of SADC.svg| Eteläisen Afrikan kehitysyhteisön lippu

## Amerikka

File:Flag of the Andean Community of Nations.svg| Andien yhteisön lippu
File:Bandera.AEC.jpg|Karibian valtioiden liiton lippu
File:Emblem of the Bolivarian Alliance for the Americas.svg|  Bolivarilainen liittouma Amerikkamme kansojen hyväksi järjestön lippu
File:Flag of the Central American Integration System.svg| Keski-Amerikan integraatiojärjestelmän lippu
File:Flag of CARICOM.svg|  Karibian yhteisön lippu
File:CELAC.svg|  Latinalaisen Amerikan ja Karibian valtioiden yhteisön lippu
File:Bandera Parlamento Latinoamericano.jpg|  Latinalaisen Amerikan parlamentin lippu
File:Flag of Mercosur.svg|Mercosurin lippu
File:Flag of the Organization of American States.svg|Amerikan valtioiden järjestön lippu
File:Flag of UNASUR.svg| Etelä-Amerikan valtioiden unionin lippu

## Eurooppa

File:Benelux vlag.svg|Beneluxmaiden lippu
File:Flag of CEFTA.svg|  Keski- ja Kaakkois-Euroopan maiden talousliiton lippu
File:Logo of the Council of Europe (no lettering).svg|  Euroopan neuvoston lippu
File:EFTA logo.svg| Euroopan vapaakauppajärjestön lippu
File:European Political Community logo.svg| Euroopan lippu
File:Flag of Europe.svg|Euroopan poliittisen yhteisön lippu
File:OSCE flag.svg|Euroopan turvallisuus- ja yhteistyöjärjestön lippu
File:Flag of the Nordic Council 2016.svg|Pohjoismaiden neuvoston lippu
Veijo Sydänmetsä

**Veijo Tapani Sydänmetsä** (s. 27. joulukuuta 1939 Sievi) on suomalainen yrittäjä ja eläköitynyt yritysjohtaja, joka on saanut teollisuusneuvoksen arvonimen.

Sydänmetsän vanhemmat olivat Johan Ernst (Ensti) Syvänmetsä ja Maria (Maija) Aliisi Puutio. Hän avioitui 1966 Hillevi Margareeta Ruottisen kanssa. Sydänmetsä valmistui puuteollisuusteknikoksi Lahden teknillisestä oppilaitoksesta 1966. Hän oli Pyhännän Rakennustuote Oy:n, vuodesta 1998 PRT-Forest-osakeyhtiö, toimitusjohtaja 1968–2004 ja hallituksen jäsen 1998–2004. Hän toimi myös yhtiön hallituksen puheenjohtajana ja yhtiön osakkaana. Sydänmetsällä on lisäksi ollut useita liike-elämän ja muita asiantuntija- ja luottamustehtäviä. Hän oli esimerkiksi Pyhännän kunnanhallituksen jäsen 1973–1974, Pohjois-Pohjanmaan maakuntaliiton hallituksen jäsen 1976–1978 ja on ollut useiden eri liikeyritysten hallitusten ja johtokuntien puheenjohtaja tai jäsen. Sydänmetsä sai teollisuusneuvoksen arvonimen 2000. Suomen Liikemies-Yhdistys valitsi hänet Vuoden liikemieheksi 1981 ja Pohjois-Pohjanmaa-palkinnon hän sai 2019. Sydänmetsä tunnetaan myös vakaumuksellisena vanhoillislestadiolaisena henkilönä.

## Lähteet
Brannon Braga

**Brannon Braga** (s. 14. elokuuta 1965 Bozeman, Montana, Yhdysvallat) on yhdysvaltalainen käsikirjoittaja, tuottaja ja ohjaaja. Hän on käsikirjoittanut tai tuottanut useita *[[Star Trek]]* -mediasarjaan kuuluvia televisiosarjoja ja elokuvia.

## Koulutus

Braga opiskeli Kalifornian yliopiston Santa Cruzin kampuksella. Hän kuitenkin jätti yliopiston ja aloitti työharjoittelun vuonna 1990 juuri ennen valmistumistaan.

## Filmografia

### Elokuvat

### Televisiosarjat

## Palkinnot ja ehdokkuudet

### [[Primetime Emmy]] -palkinnot

## Lähteet

## Aiheesta muualla
Bråttön tuulivoimalaitos

**Bråttön tuulivoimalaitos** on Ahvenanmaalla Föglön Bråttössä sijaitseva tuulivoimalaitos, jonka kapasiteetti on 0,6 megawattia ja vuosituotanto on noin 1,6 gigawattituntia. Voimalan on rakentanut ja sen omistaa Ålands Vindenergi AL, joka sitä myös operoi.

## Yleistä
Tuulivoimalaitos sijaitsee Föglön Hummerölandetin länsiosassa Bråttön kylän luoteispuolella. Kråkdalin eteläpuolella kohoaa kallioselänne, jonka laella, noin 20 metrin korkeudella mpy., voimala on. 

VTT:n tuulivoiman vuosiraportissa voimalaa kutsuttiin ensin tunnuksella *Föglö*, mutta se muutettiin myöhemmin muotoon *Bråttö*. Osuuskunta on nimennyt sen *Albertiksi*. Tuulivoimalaitos on saksalaisen Enerconin valmistamaa E44/600-mallia, jonka napakorkeus on 65 metriä, tuuliturbiinin halkaisija 44 metriä, ja jonka kapasiteetti on 600 kilowattia eli 0,6 megawattia. Voimalan vierestä kulkee sähkölinja, jonka kautta tuotettu sähköenergia johdetaan Föglön muihin osiin.

## Historiaa
Voimalaitos rakennettiin ja käynnistettiin syyskuussa 1999 . Se on yksi parhaista pienvoimalaitoksista, joita Ålands Vindenergi AL omistaa.

## Katso myös
* Luettelo Suomen tuulivoimaloista

## Lähteet
Paavo Leontjev

**Paavo Leontjev** (, 22. heinäkuuta 1938 Röhö, Kalevalan piiri – 27. heinäkuuta 2015) oli karjalaissyntyinen toimittaja ja kirjailija.

Paavo Leontjev syntyi karjalaisen poronhoitajan perheeseen. Hän jäi toisen maailmansodan aikana orvoksi, kävi Uhtuan keskikoulun ja valmistui Petroskoin metsäteknisestä opistosta. Leontjev työskenteli eri ammateissa ja toimitti vuodesta 1973 lähtien kahdeksan vuotta Kalevalan piirilehteä. Työskenneltyään vuodesta 1981 lähtien Kostamuksen vuoriteollisuuskombinaatissa Leontjev palasi vuonna 1985 toimittajan ammattiin. Hän työskenteli osastonhoitajana kirjallisuuslehti *[[Sever]]issä* ja siirtyi sitten karjalaiseen *[[Oma Mua]]* -lehteen.

Leontjev aloitti kirjailijanuransa palvellessaan armeijassa ja perusti vuonna 1982 Jaakko Rugojevin kanssa suomenkielisen kirjailijaryhmän Kostamukseen. Vuonna 1987 hän toimitti paikallisten kirjailijoiden yhteisjulkaisun ja julkaisi ensimmäisen venäjänkielisen kertomus- ja kuvauskokoelmansa *Zakon vybora*. Vuonna 1989 ilmestyi suomennoskokoelma *Kotoisilla kulmilla*. Leontjev kuvaa teoksissaan Vienan Karjalan historiaa, kulttuuria ja nykypäivää. Hänen viimeinen kirjansa *Rjadovyje partizanskoi razvedki* (2012) kertoo toisen maailmansodan karjalaisista partisaaneista ja tiedustelijoista. Leontjev on myös kääntänyt useita teoksia suomesta venäjäksi.

## Suomenkielisiä teoksia
* *Kostamus: runoa ja proosaa*. Koonneet Jaakko Rugojev, Pauli Leontjev. Petroskoi: Karjala, 1987. 
* *Kotoisilla kulmilla: kuvauksia* (*Na rodnoi zemle*). Suom. Kerttu Juntunen. Petroskoi: Karjala, 1989.
* *Ei kotiin menemistä: kuunnelma* (*Nikak ne doiti do domu*). Suom. Marja Koskinen. Helsinki: Yleisradio, 1992.

## Lähteet
Lumparlandin tuulivoimapuisto

**Lumparlandin tuulivoimapuisto** on Ahvenanmaalla Lumparlandissa sijaitseva tuulivoimapuisto, jossa toimii kaksi tuulivoimalaitosta. Niiden kokonaiskapasiteetti on 1,2 megawattia ja vuosituotanto on noin 3,0 gigawattituntia. Tuulivoimapuiston on rakentanut ja sen omistaa osuuskunta Ålands Vindenergi AL, joka myös vastaa sen toiminnasta.

## Yleistä
Tuulivoimapuisto sijaitsee Lumparlandin saaren eteläosassa kallioisella Krokstadbergenin laella 45 ja 48 metrin korkeudella mpy. Voimaloiden etäisyys toisistaan on 370 metriä.

VTT:n tuulivoiman vuosiraportissa voimaloita on kutsuttu tunnuksilla *Lumparland 1* ja *2*. Ahvenanmaalaiset tuntevat tuulivoimalansa nimillä *Astrea* ja *Amalthea*.

Tuulivoimalaitokset ovat saksalaisen Enerconin valmistamaa E44/600-mallia, jonka napakorkeus on 65 metriä, tuuliturbiinin halkaisija 44 metriä ja jonka kapasiteetti on 600 kilowattia eli 0,6 megawattia. Astrea on osuuskunnan voimaloista toiseksi tuottoisin.

## Historiaa
Tuulivoimalaitoksia suunniteltiin ja valmisteltiin neljä vuotta ennen kuin ne rakennettiin samanaikaisesti. Ne kytkettiin sähköverkkoon elokuussa 2003. Lumparlandin voimalat hankittiin ilman yhteiskunnan tukea.

## Katso myös
* Luettelo Suomen tuulivoimaloista

## Lähteet
Polyeetterieetteriketoni

**Polyeetterieetteriketoni** eli **PEEK** on aromaattisiin polyeettereihin kuuluva polymeeri. Sen rakenteessa vuorottelevat eetteri- ja ketoniryhmät. Polyeetterieetteriketonilla on useita käyttökohteita, erityisesti korkeissa lämpötiloissa.

## Ominaisuudet
Polyeetterieetteriketoni on termoplastinen polymeeri. Polymeerin moolimassa on tavanomaisesti 14&nbsp;000–100&nbsp;000 g/mol. Yhdisteen sulamispiste on polymeeriksi korkea, noin 334 °C, ja lasisiirtymälämpötila on 143–145 °C. Polyeetterieetteriketonin kiteisyysaste on 16–50 % ja tiheys on 1,26–1,53 g/cm3. Aine ei liukene veteen eikä orgaanisiin liuottimiin, se myös kestää useiden kemikaalien vaikutuksia. Väkevän rikkihapon vaikutuksesta polyeetterieetteriketoni reagoi muodostaen sulfonoidun polymeerin. Polymeeri kestää hyvin iskuja, kulutusta ja gammasäteilyä. UV-säteilynkesto ei ole yhtä hyvä. Polyeetterieetteriketonia voidaan vahvistaa lasikuidulla tai hiilikuidulla seostamalla.

## Valmistus ja käyttö
Polyeetterieetteriketonia valmistetaan hydrokinonista ja 4,4'-difluoribentsofenonista natrium- tai kaliumkarbonaattien toimiessa emäksinä. Reaktio tapahtuu 280–350 °C:n lämpötilassa ja liuottimena käytetään difenyylisulfonia. Vaihtoehtoinen valmistusmenetelmä on kuumentaa fenoksifenoksibentsoehappoa metaanisulfonihappoliuoksessa.
:

Polyeetterieetteriketonista valmistetaan kuituja, kalvoja, pinnoitteita ja kappaletuotteita. Käyttökohteita ovat muun muassa kaapeleiden eristys, avaruustekniikassa, auton osien, lääketieteellisten laitteiden ja implanttien valmistus ja pakkausmateriaalina.

## Lähteet
Ammoniakkimoottori

**Ammoniakkimoottori** on polttomoottori, joka käyttää polttoaineenaan ammoniakkia. Ammoniakki on moottoripolttoaineena sikäli haastava että verrattuna useimpiin moottoripolttoaineisiin se on epäherkkää syttymään ja palaa hitaasti. Puristussytytteisissä moottoreissa tämä tarkoittaa epäkäytännöllisen suurta puristussuhdetta, ja kipinäsytytteisissä moottoreissa epätavanomaisen tehokasta kipinää. Ratkaisuksi on kehitetty palamisen edistämistä apupolttoaineella. Eräässä ratkaisussa muodostetaan sylinteriin paikallinen ja pieni ammoniakin ja ilman seos, joka syttyy puristuksesta spontaanisti lähellä männän yläkuolokohtaa. Tämä kasvattaa lämpötilaa ja painetta palotilassa niin paljon että pääosa ammoniakkipolttoaineesta voidaan ruiskuttaa palotilaan kuten normaalissa dieselmoottorin polttoaineen ruiskutuksessa tehdään.

## Katso myös
* Reaktiivisuudella hallittu puristussytytys
* Osittain esiseostettu poltto

## Lähteet
* 
* 
* 
* 

### Viitteet
Bredvikin tuulivoimalaitos

**Bredvikin tuulivoimalaitos** oli Ahvenanmaalla Eckerön Bredvikissä sijainnut tuulivoimalaitos, jonka kapasiteetti oli 0,225 megawattia ja vuosituotanto oli noin 0,2–0,4 gigawattituntia. Voimalan oli rakentanut ja sen omisti yhtiö JG Vind.

## Yleistä
Tuulivoimala sijaitsi Eckerön saaren lounaisrannikolla pienen Bredvikin rannikolla lähellä Skeppsvikin satamaa. Voimala sijaitsi noin 10 metrin korkeudella mpy.

VTT:n keräämässä tuulivoiman vuositilastoissa on tätä voimalaa aluksi kutsuttu tunnuksella *Eckerö 2* ja myöhemmin erehdyksessä tunnuksella *Mellanön*. Oikea VTT:n tunnus olisi ollut *Bredvik*, mutta se annettiin erehdyksessä elokuussa 1995 perustetulle suuremmalle Mellanönin tuulivoimalaitokselle. Ahvenanmaalla annettiin kaikille voimalaitoksille vielä omat nimet, joka tässä tapauksessa oli *Avenir*.

Tuulivoimalaitos oli tanskalaisen Vestasin valmistama V29-mallia, jonka napakorkeus oli 35 metriä, tuuliturbiinin halkaisija 29 metriä, ja jonka kapasiteetti oli 225 kilowattia eli 0,225 megawattia.

## Historiaa
Greger Tedenstam hankki tuulivoimalaitoksen käytettynä yhtiönsä JV Vindin kautta. Se pystytettiin Bredvikiin ja käynnistettiin heinäkuussa 2004. Huhtikuussa 2014 voimala kuitenkin purettiin osiinsa ja lähetettiin Alankomaihin huutokaupattavaksi eteenpäin. Voimala oli purettaessa käyttökunnossa, mutta ahvenanmaalaisen sähkötariffin loputtua voimala ei tuottanut enää edes huoltokulujaan.

## Katso myös
* Luettelo Suomen lakkautetuista tuulivoimaloista

## Huomioita

## Lähteet
Hamheungin suurteatteri

**Hamheungin suurteatteri** () on Pohjois-Korean suurin teatteri ja Hamheungin kaupungin suurin rakennus. Se sijaitsee Hamheungin keskusaukion reunalla. Teatterin voi nähdä Tonghung-vuorelta.

Hamheungin suurteatteri on rakennettu vuonna 1984. Sen keskusauditoriossa on tuhansia istumapaikkoja. Hamheungin suurteatteri tunnetaan vallankumousoopperoiden esityspaikkana, mutta siellä on esiintynyt myös suosittuja populaarimusiikin yhtyeitä, kuten Samjiyon-yhtye. Vuonna 2010 venäläinen oopperaseurue esitti Hamheungin suurteatterissa Pjotr Tšaikovskin oopperan *[[Jevgeni Onegin (ooppera)|Jevgeni Onegin]]*.

## Lähteet
Johan Ramsay

**Johan Ramsay** (k. 1648 Pyhä saksalais-roomalainen keisarikunta) oli suomalainen majuri.

## Perhe
Johan Ramsay oli kenraalimajuri Hans Ramsayn (k. 1649) poika. Hans Ramsay muutti Ruotsiin vuonna 1573 ja Ruotsista myöhemmin Ruotsin hallitsemalle Liivinmaalle. Hans Ramsay muutti Suomeen vuonna 1577. Brechinin piispa David vahvisti, että Ruotsiin muuttaneet Ramsayt kuuluivat skotlantilaiseen Ramsay-aatelissukuun. Ruotsin kansallisarkistossa on kirjeitä, joissa Englannin kuningas Kaarle II, Ruotsin kuningas Kustaa II Aadolf, Ruotsin valtakunnankansleri Axel Oxenstierna ja ministeri Spens suosittelevat heidän naturalisointia Ruotsin aatelistoon. 

Johan Ramsayn ensimmäinen vaimo oli Märta Galle i Finland, joka oli käskynhaltija Claes Galle i Finlandin ja Margareta Ekelövin tytär. Hänen toinen vaimo oli Dorotea Maria von Kahlden, jonka kanssa hän meni naimisiin Saksassa vuonna 1646. Ramsay sai kolme poikaa Hansin, Claesin ja Anders Erikin, sekä kolme tytärtä Margaretan, Märtan ja Christinan. 

Märta Ramsay avioitui kapteeni Gregori Aminoffin kanssa, joka on Aminoff-suvun Suomen haaran kantaisä.

## Ura
Ramsay oli korpraali aatelisrykmentissä vuonna 1633 ja 1639. Vuonna 1643 hän oli suomalaisen komppanian kapteeni. Ramsay osalistui kolmikymmenvuotiseen sotaan Saksassa. Hän seurasi hakkapeliittojen päällikköä, kenraali Torsten Stålhandskea Holstein-Gottorpin herttuakuntaan, jossa Ruotsin armeija taisteli saksalaisia vastaan. Majuri Ramsay menehtyi rintamalla vuonna 1648.

## Katso myös
* Ramsay-suku  

## Lähteet
Alda Grimaldi

**Alda Grimaldi** (6. lokakuuta 1919 Sampierdarena – 28. joulukuuta 2023 Torino) oli italialainen näyttelijä ja televisio-ohjaaja.

Grimaldi aloitti uransa näyttelijänä. Hän voitti vuonna 1955 kilpailun asemasta RAI:n palveluksessa ja stipendin Centro Sperimentale di Cinematografiaan Roomaan. Grimaldista tuli ensimmäinen RAI:n palkkaama televisio-ohjaaja. Hänen ohjelmiinsa kuuluivat *[[Giovanna, la nonna del Corsaro Nero]]*, *[[Il teatro dei ragazzi]]*, *[[Scaramacai e l'isola beata]]* ja kilpailuohjelma *[[Telecruciverba]]*.

Grimaldi oli naimisissa tutkijalääkäri Giovanni Francesco Rubinon kanssa. Pariskunnalla ei ollut lapsia.

## Lähteet
Pyöreä suppea takavokaali

**Pyöreä suppea takavokaali** on vokaaliäänne, joka esiintyy valtaosassa maailman kieliä, muun muassa suomessa. Kansainvälisessä foneettisessa aakkostossa eli IPA:ssa sen merkki on . Suomessa sitä kirjoitetaan u-kirjaimella, ja se esiintyy sekä lyhyenä että pitkänä ja myös *au-, eu-, ou-, iu-, ui-* ja *uo-*diftongeissa. Suomen äännerakenteessa  kuuluu *a*:n  ja *o*:n  kanssa takavokaalien ryhmään, ja sen etuvokaalivastine on pyöreä suppea etuvokaali. Pyöreä suppea takavokaali on yksi 16 kardinaalivokaalista.

## Ääntäminen

Vokaalia  määrittävät seuraavat foneettiset piirteet:
* Vokaali on takainen, koska kielen massa suuontelossa on suhteellisen takana.
* Vokaali on suppea, koska kielen korkein kohta on lähes kitalaessa, muttei kuitenkaan niin lähellä, että syntyisi konsonantti.
* Vokaali on pyöreä, koska huulten asento on pyöreä, ei soikea. Huulet laventamalla saadaan -vokaali.

Samoin kuin -puolivokaali -vokaalille, niin -vokaalilla on puolivokaalivastine: labiovelaarinen approksimantti , joka esiintyy esimerkiksi allofonisesti sanassa *vauva* .

## Lähteet
Antero Ikäheimo

**Osmo Antero Ikäheimo** (s. 7. joulukuuta 1939 Liperi) on suomalainen yrittäjä ja eläköitynyt yritysjohtaja, joka on saanut teollisuusneuvoksen arvonimen.

Ikäheimon vanhemmat olivat nimismies Erkki Antero Ikäheimo ja Signe Irene Hyvärinen. Hän avioitui 1967 Irja Tuulikki Huotarin kanssa. Ikäheimo tuli ylioppilaaksi Rovaniemen yhteislyseosta 1959 ja valmistui yhteiskuntatieteiden maisteriksi Yhteiskunnallisesta korkeakoulusta 1965. Hän oli Rovaniemen kaupunginkanslian harjoittelija 1964, Lapin keskussairaalan rakennustoimikunnan sihteeri 1965 ja Lapin maakuntaliiton Lapin läänin matkailuasiamies 1965–1967. Niilo Tarvajärven ideoiman Joulumaa Oy:n toimitusjohtaja Ikäheimo oli 1967–1970, Oy Pohjoiskalotti – Nordkalotten Ab:n, vuodesta 1980 Oy Pohjoiskalotti Ab, toimitusjohtaja 1970–1991 ja Lapp-Set A. Ikäheimo Ky:n, vuodesta 1984 Lappset Ky ja vuodesta 1991 Lappset Group Oy, yhtiömies 1975–1991, osakas vuodesta 1991, toimitusjohtaja 1991–2001, hallituksen puheenjohtaja 1991–2006 ja hallituksen jäsen 2006–2008. Ikäheimolla on ollut myös useita yhteiskunnallisia, liike-elämän ja muita luottamus- ja asiantuntijatehtäviä. Hän oli Ruotsin konsuli Rovaniemellä 1981–2002. Teollisuusneuvoksen arvonimen Ikäheimo sai 2000.

## Lähteet
Aleksandr Potšinok

**Aleksandr Petrovitš Potšinok** (; 12. tammikuuta 1958 – 16. maaliskuuta 2014) oli venäläinen poliitikko ja taloustieteilijä.

Potšinok opiskeli taloustiedettä Tšeljabinskissa 1980-luvulla. Hän toimi vuosina 1999–2000 Venäjän veroministerinä Vladimir Putinin ollessa pääministerinä. Vuosina 2000–2004 Potšinok toimi työn ja sosiaalisen kehityksen ministerinä Mihail Kasjanovin hallituksessa. Hän oli Venäjän liittoneuvoston jäsen vuosina 2007–2012. Tämän jälkeen Potšinok juonsi Eho Moskvyssa ohjelmaa verotuksen historiasta. Hän teki useita kirjoja, tutkimusjulkaisuja ja artikkeleita. Ministeriaikojensa jälkeen Potšinok työskenteli Kansalaisfoorumi-puolueen liittovaltiollisessa komiteassa.

Potšinok oli kahdesti naimisissa; hänen toinen vaimonsa oli taloustieteilijä Natalja Potšinok. Potšinokilla oli kaksi poikaa ja tytär. Hän kuoli sydämen vajaatoimintaan.

## Lähteet
Jevgeni Zinitšev

**Jevgeni Zinitšev** (; 1966 Leningrad – 8. syyskuuta 2021 Putoranan luonnonsuojelualue) oli venäläinen turvallisuusviranomainen ja poliitikko.

Zinitšev aloitti vuonna 1987 työskentelyn KGB:n palveluksessa. Vuosina 2006–2015 hän kuului Vladimir Putinin henkilökohtaiseen turvamiehistöön. Vuonna 2014 Zinitšev sai nimityksen FSB:n terrorisminvastaisen jaoksen varapäälliköksi ja vuonna 2015 FSB:n Kaliningradin-toimiston päälliköksi. Kesällä 2016 hänet nimitettiin Kaliningradin alueen kuvernööriksi, jona hän toimi, kunnes erosi perhesyihin vedoten lokakuussa 2016. Hänen seuraajakseen tuli Anton Alihanov.

Zinitšev sai pian Kaliningradin alueen kuvernöörin tehtävistä eroamisensa jälkeen kenraaliluutnantin arvon ja nimityksen FSB:n varajohtajaksi. Toukokuussa 2018 hän siirtyi Venäjän hätätilaministeriksi. Samassa kuussa hänet nimitettiin Venäjän federaation turvallisuusneuvoston jäseneksi. Zinitšev kuoli tapaturmaisesti arktisen alueen suuressa väestönsuojeluharjoituksessa Putoranan luonnonsuojelualueella. Hätätilaministeriön ja Venäjän tiedotusvälineiden mukaan hän hyppäsi kielekkeeltä veteen pudonneen kuvaajan perään, mutta osui kiveen ja kuoli. Tapaturmassa myös kuollut kuvaajana toiminut mies oli elokuvaohjaaja Aleksandr Melnik. Putin myönsi Zinitševille tämän kuoltua Venäjän sankarin arvonimen.

## Lähteet
Kviteseidin vanha kirkko

**Kviteseidin vanha kirkko** () on Kviteseidin kunnassa Telemarkin läänissä Norjassa sijaitseva keskiaikainen kivikirkko. Se rakennettiin todennäköisesti 1100-luvun lopulla.

Kviteseid gamle kirke alter.jpeg|Alttari

## Lähteet

## Aiheesta muualla
Morgedal

**Morgedal** on kylä Kviteseidin kunnassa Vestfoldin ja Telemarkin läänissä Norjassa. Se tunnetaan "nykyaikaisen hiihdon kotina", sillä Sondre Norheim syntyi siellä. Siellä onkin nykyisin hiihtomuseo. Talviolympialaisten olympiatuli on sytytetty Morgedalissa vuosina 1952, 1960 ja 1994.

Norsk skieventyr Morgedal I.jpg|Hiihtomuseo

## Lähteet

## Aiheesta muualla
Dyre Vaa

**Dyre Vaa** (19. tammikuuta 1903 Kviteseid – 11. toukokuuta 1980 Vinje) oli norjalainen kuvanveistäjä ja taidemaalari. Hän opiskeli Norjan valtion taideakatemiassa Wilhelm Rasmussenin johdolla ennen lähtemistään opintomatkalle eri puolille Eurooppaa. Vaan veistoksia on muun muassa Nidarosin tuomiokirkossa ja Oslon kaupungintalossa sekä monilla julkisilla paikoilla. Dyre Vaan sisko oli kirjailija Aslaug Vaa.
## Lähteet

## Aiheesta muualla
Kasbergetin tuulivoimalaitos

**Kasbergetin tuulivoimalaitos** on Ahvenanmaalla Sottungan Kasbergetillä sijaitseva tuulivoimalaitos, jonka kapasiteetti on 0,66 megawattia ja vuosituotanto on noin 1,6 gigawattituntia . Voimalan on rakentanut ja sen omistaa Ålands Vindkraft Ab, ja Ålands Vindenergi AL on sen operaattori.

## Yleistä
Kasbergetin tuulivoimalaitos sijaitsee Sottungan saaren eteläosassa Söderönin alueella. Voimala on rakennettu kallioisen Kasbegertin laelle noin 20 metrin korkeudelle mpy. Voimalalle tulee 450 metriä pitkä huoltotie vierassatamaan johtavalta seututieltä 750. Sähkölinja ohittaa voimalan 200 metrin päässä.

VTT:n keräämässä tuulivoiman vuositilastoissa on tätä voimalaa aluksi kutsuttu tunnuksella *Sottunga 2*  ja myöhemmin tunnuksella *Kasberget* . Ahvenanmaalla annetaan kaikille voimalaitoksille vielä omat nimet, joka tässä tapauksessa on *Oskar*.

Tuulivoimalaitos on tanskalaisen Vestaksen valmistama V47-mallia, jonka napakorkeus on 55 metriä, tuuliturbiinin halkaisija 47 metriä, ja jonka kapasiteetti on 660 kilowattia eli 0,66 megawattia.

## Historiaa
Kasbergetin voimalaitos on ostettu käytettynä Alankomaista ja se alkoi tuottaa sähköenergiaa tammikuussa  tai heinäkuussa 2005 .

## Katso myös
* Luettelo Suomen tuulivoimaloista

## Huomioita

## Lähteet
Vaa

**Vaa** on seuraavien norjalaisten henkilöiden sukunimi:

* Aslaug Vaa (1889–1965), kirjailija
* Dyre Vaa (1903–1980), kuvanveistäjä
Santa María de Tézanos y las Ánimas

**Santa María de Tézanos y las Ánimas** oli Espanjan laivaston vuonna 1699 vesille laskettu kaksikantinen 62-tykkinen linjalaiva.

## Valmistus
Alus tilattiin 23. joulukuuta 1694 Armada del Mar Océanon vara-amiraalin lippulaivaksi Pedro de la Riva Castañedalta. Köli laskettiin 1697 Guernizossa, missä töitä valvoi Miguel Agustín de Villanueva. Alus laskettiin vesille 1699.

## Palvelus
Alus lähti 9. syyskuuta 1699 Santoñasta *[[Santísima Trinidad (1692)|Santísima Trinidad y Nuestra Señora de Atochan]]*, *[[San Francisco (1695)|San Franciscon]]* ja *[[Nuestra Señora de Begoña (1699)|Nuestra Señora de Begoñan]]* kanssa Cádiziin amiraali Mateo de Layan lippulaivana päällikkönään Zarpó de Santoña. Se lähti 19. kesäkuuta 1700 Cádizista Darienin sotaretkelle Skotlannin laivastoa vastaan yhdeksän linjalaivan lippulaivana päällikkönään Pedro Fernández de Navarrete. Alus palasi 17. maaliskuuta 1701 Darienin sotaretkeen osallistuneen laivaston mukana Cádiziin.

Alus lähti 13. elokuuta 1701 Cádizista amiraali Fernando Chacón Medina y Salazarin lippulaivana päällikkönään Martín de Vergara y Pardo. Sen tehtävänä oli suojata kauppa-alus *San Juan Bautista* ja toinen kauppa-alus, jotka kuljettivat elohopeaa ja muita tarvikkeita Veracruziin. Alukset saapuivat 30. syyskuuta Puerto Ricoon, mistä matka jatkui 4. lokakuuta. Saattue saapui 30. lokakuuta Veracruziin. Alus upposi 14. marraskuuta veracruzissa San Juan de Ulúan edustalle tyhjennettäessä rahtia, jolloin 30 miestä sai surmansa.

## Lähteet
*

### Viitteet
Coinbase

**Coinbase** on yhdysvaltalainen pörssiyhtiö, joka ylläpitää kryptovaluuttojen vaihtoalustaa. Coinbase on hajautettu yritys; kaikki työntekijät toimivat etätyönä. Se on Yhdysvaltojen suurin kryptovaluuttapörssi kaupankäynnin volyymilla mitattuna.

Coinbasen perustivat vuonna 2012 Brian Armstrong ja Fred Ehrsam. Heistä Armstrong toimii yhtiön toimitusjohtajana. Yhtiön neuvonantajiin on vuodesta 2024 kuulunut Britannian entinen valtiovarainministeri George Osborne.

Toukokuussa 2020 Coinbase ilmoitti sulkevansa Kalifornian San Franciscon pääkonttorinsa ja muuttavansa toimintansa ensin etäkäyttöön osana useiden suurten teknologiayritysten pääkonttorin sulkemista San Franciscossa koronaviruspandemian seurauksena.

## Mainonta

Coinbasen mainos kiellettiin Britanniassa vuonna 2021, koska se ei tehnyt katsojille riittävän selväksi, että kryptovaluuttoihin sijoittamisessa on riskejä.

Vuonna 2025 Britannian mainontaa valvova Clearcast esti Coinbasen toisen mainoksen esittämisen maassa. ”Everything is Fine” -niminen kaksiminuuttinen mainos kuvaa Britanniaa maana, jossa kadut ovat jätteiden peitossa ja kalapuikot maksavat kaupassa 100 puntaa paketilta. Mainos sai ristiriitaisen vastaanoton, ja osa katsojista piti sitä hyökkäyksenä työväenpuolueen Keir Starmerin hallitusta vastaan. Brian Armstrongin mukaan mainos ei ole poliittinen kannanotto, ja yhtiö on esittänyt Yhdysvalloissa samankaltaisia mainoksia.

## Viitteet

## Aiheesta muualla
* Virallinen sivusto
Norjan hiihtoliitto

**Norjan hiihtoliitto** () on hiihtolajien kattojärjestö Norjassa. Se on perustettu vuonna 1908 ja se oli mukana perustamassa Kansainvälistä hiihtoliittoa. Norjan hiihtoliitto on järjestänyt hiihdon norjanmestaruuskilpailuita vuodesta 1909. Sillä on noin 138&nbsp;000 jäsentä, mikä tekee siitä Norjan kolmanneksi suurimman lajiliiton Norjan jalkapalloliiton ja Norjan käsipalloliiton jälkeen. Jäsenmäärä on viime vuosina ollut laskusuunnassa.

## Lähteet

## Aiheesta muualla
* Norjan hiihtoliiton verkkosivut
ISBAR

**ISBAR**-menetelmä on terveydenhuollon eri toimintaympäristöihin kehitetty yhdenmukainen ja selkeä tiedonsiirron toimintamalli. 

Lyhenne muodostuu sanoista **I**dentify, **S**ituation, **B**ackground, **A**ssessment ja **R**ecommendation (henkilötiedot,  tilanne, taustatiedot, nykytilanne ja toimintasuositus).

Yhdysvaltojen merivoimat kehittivät 1990-luvulla SBAR-menetelmän suullisen tiedonkulun kehittämiseksi. Sieltä se levisi ilmailuun ja edelleen terveydenhuoltoon. Terveydenhuollossa järjestelmän otti ensimmäisenä käyttöön Yhdysvalloissa Kaiser Permanente orgnaisaatio Coloradossa sekä St. Joseph Medical Center vuonna 2003.

ISBAR-menetelmässä on kehitetty omat raportointimallit sekä kiireelliseen että kiireettömään tilanteeseen. Tutkimuksissa on todettu, että menetelmän käyttö parantaa hoidon ja palvelun turvallisuutta. 

Sosiaali- ja terveysministeriö suositaa ISBAR-menetelmää käytettäväksi esimerkiksi ensihoidossa ja lasten kiireellisen sairaanhoidon yhteydessä.  Sitä on kehitetty myös kotihoidon ja asumispalveluiden käyttöön asiakasturvallisuuden kehittämiseksi. 

Suomen Sairaanhoitajat ovat julkaisseet ammattilaisten käyttöön ISBAR-menetelmästä terveydenhuollon ympäristöön sopivan ohjekirjasen ja muistikortin. Ohjekirjanen ohjeistaa muistikortin käytössä ja ne on tarkoitettu käytettäväksi yhdessä. 

## Katso myös

* MET-ryhmä 
* NEWS
* PEWS 

## Lähteet
Olav Bjaaland

**Olav Bjaaland** (5. maaliskuuta 1873 Kviteseid – 8. kesäkuuta 1961 Kviteseid) oli norjalainen hiihtäjä, tutkimusmatkailija ja naparetkeilijä. Hän oli mukana Roald Amundsenin etelänaparetkikunnassa 1910–1912 ja yhtenä viidestä jäsenestä saavutti etelänavan. Hiihtäjänä hän oli aikansa parhaita Norjassa sekä maastohiihdossa että mäkihypyssä, ja oli vuonna 1908 mukana perustamassa Norjan hiihtoliittoa. Bjaaland myös valmisti suksia.
## Kuvia

Aan de Zuidpool - p1913-160.jpg|Bjaalandin etelänavalta ottama kuva, jossa näkyvät Roald Amundsen, Helmer Hanssen, Sverre Hassel ja Oscar Wisting.
Sydpolmedaljen.jpg|Retkikunnan jäsenille myönnetty Sydpolsmedaljen.

## Lähteet

## Aiheesta muualla
Aboa Vetus Ars Nova -säätiö

**Aboa Vetus Ars Nova säätiö** (aikaisemmin **Matti Koivurinnan säätiö**) on Turussa toimiva, vuonna 1987 perustettu säätiö, jonka tarkoitus on suomalaisen kulttuuriperinteen säilyttäminen ja taiteen tukeminen. Säätiö ylläpitää Turun keskustassa sijaitsevaa Aboa Vetus Ars Nova -museota. Säätiön on perustanut kauppaneuvos Matti Koivurinta (1931–2023).

Patentti- ja rekisterihallitus haki vuonna 2016 Varsinais-Suomen käräjäoikeudelta Matti Koivurinnan ja Juha Koivurinnan erottamista säätiön hallituksesta. Käräjäoikeus erotti Juha Koivurinnan muttei Matti Koivurintaa. Turun hovioikeus erotti myös Matti Koivurinnan. Lopulta vuonna 2020 Korkein oikeus kumosi päätöksen Matti Koivurinnan osalta. Sen mukaan erottamisperuste, eli että Matti Koivurinta ei osallistunut säätiön hallituksen toimintaan, oli korjaantunut.

Patentti- ja rekisterihallitus oli myös epäillyt Matti Koivurinnan mahdollisesti syyllistyneen rikoksiin säätiön toiminnassa, mutta Valtakunnansyyttäjävirasto päätyi vuonna 2019 siihen, että rikoksista ei ollut näyttöä tai että syyteoikeus oli vanhentunut. 

## Lähteet
Nina Ostanina

**Nina Aleksandrovna Ostanina** (; s. 26. joulukuuta 1955 Kolpakovo, Altain aluepiiri) on venäläinen Venäjän federaation kommunistisen puolueen poliitikko.

Ostanina sai kandidaatin oppiarvon sosiologiassa Altain valtionyliopistosta. Hän on istunut lukuisia kausia Valtioduuman jäsenenä. Hän on johtanut duuman perhekomiteaa. Ostanina oli vuonna 2022 laatimassa aloitetta perhearvojen kiistämisen kriminalisoinniksi. Aloitteen laatijoiden mukaan "ei-perinteisten seksuaalisten suuntautumisten" hyväksyminenkin on demografinen ja taloudellinen uhkatekijä. Joulukuussa 2023 Ostanina vaati syytteitä Nastja Ivlejevan pitämiin vähäpukeisten julkisuuden henkilöiden juhliin osallistuneille.

Vuonna 2021 Ostanina tuomitsi puoluetoverinsa, poliitikko Valeri Raškinin saaman syytteen salametsästyksestä "isänmaallisten ihmisten ahdisteluun" tähtäävänä "poliittisena erikoisoperaationa".

Ostanina on Euroopan unionin, Ison-Britannian, Yhdysvaltain, Kanadan, Sveitsin, Australian, Japanin, Ukrainan ja Uuden-Seelannin asettamien pakotteiden kohteena, koska äänesti vuonna 2022 Donetskin ja Luhanskin kansantasavaltojen tunnustamisen puolesta. Ostanina nimettiin myös Free Russia Forumin "1500 warmongers" -raportissa, jossa nimetään merkittäviä Venäjän sotatoimien puolestapuhujia.

## Lähteet
Cameron Alexander

**Cameron Alexander** (s. 31. toukokuuta 1997) on kanadalainen alppihiihtäjä. Hän on menestynyt parhaiten syöksylaskussa, jossa hän on saavuttanut maailmanmestaruuskilpailuissa pronssia ja voittanut yhden maailmancupin osakilpailun.

Alexander kilpaili alppihiihdon maailmancupissa ensimmäisen kerran kaudella 2019–2020. Hän ylsi ensi kerran maailmancupissa pisteille kolmannessa kilpailussaan tammikuussa 2020 Wengenin syöksylaskussa, jossa hän sijoittui 19:nneksi, ja ensi kerran kymmenen parhaan joukkoon maaliskuussa 2020 Kvitfjellin syöksylaskussa, jossa hän oli kymmenes. Joulukuussa 2020 hän kaatui ja loukkaantui kauden ensimmäisessä maailmancupkilpailussaan Val d’Isèren syöksylaskussa, eikä hän enää tuolla kaudella kilpaillut. Kaudella 2021–2022 Alexander voitti maaliskuussa Kvitfjellin ensimmäisen syöksylaskun samalla ajalla sveitsiläisen Niels Hintermannin kanssa, mutta kauden toiseksi paras sijoitus oli Kvitfjellin toisen syöksylaskun 16. sija. Kaudella 2022–2023 Alexanderin paras yksittäinen maailmancupsijoitus oli tammikuussa Kitzbühelin toisen syöksylaskun kuudes sija. Kaudella 2023–2024 hän sijoittui joulukuussa Val Gardenan syöksylaskussa kymmenenneksi ja supersuurpujottelussa seitsemänneksi sekä joulun jälkeen Bormion syöksylaskussa kolmanneksi. Hän sijoittui Kvittfjellin syöksylaskussa kolmanneksi. Kaudella 2024–2025 hän oli Bormion syöksylaskussa kolmas. Hän sijoittui kolmanneksi Kitzbühelin syöksylaskussa.

Alexander sijoittui nuorten MM-kilpailuissa parhaimmillaan viidenneksi supersuurpujottelussa Davosissa 2018. Aikuisten arvokilpailuissa hän esiintyi ensi kerran Courchevelin ja Méribelin MM-kilpailuissa 2023 ja saavutti syöksylaskussa pronssia 0,04 sekuntia neljänneksi jäänyttä Itävallan Marco Schwarzia nopeampana. Milano–Cortinan olympialaisissa 2026 hän oli syöksylaskussa neljästoista.

## Lähteet
Zoja Voskresenskaja

**Zoja Voskresenskaja** (sukunimi myös **Rybkina** ja **Jartseva**; 1907–1992) oli 1930–1940-luvuilla toiminut neuvostoliittolainen vakooja, myöhemmin lastenkirjailija. Poliittisen uransa päätyttyä Nikita Hruštševin noustua Neuvostoliiton johtoon hän päätyi Siperiaan Vorkutaan vankileirin apulaisjohtajaksi. Voskresenskajan puoliso oli agentti ja diplomaatti Boris Rybkin eli Boris Jartsev.

Voskrensenskaja kirjoitti kahdet muistelmat, *Pod psevdonimom Irina* (’Salanimellä Irina’), josta on olemassa Esa Adrianin julkaisematon suomennos, ja *Teper ja mogu skazat pravdu* (’Totuuden voi jo kertoa’).

Martti Backman kirjoitti vuonna 2023 *[[Helsingin Sanomat|Helsingin Sanomiin]]* Voskresenskajasta artikkelin, johon Erkki Tuomioja kirjoitti vastineen, jossa hän syytti Backmania huolimattomuudesta ja kritiikittömyydestä lähteiden käytöstä. Tuomioja kiistää Backmanin väitteen, että kirjailija Hella Wuolijoki olisi tavannut Voskresenskajan ollessaan 1940 Väinö Tannerin lähettämänä rauhantunnustelijana Tukholmassa.

## Lähteet

## Kirjallisuutta
*Martti Backman: *Stalinin vakoojatar Suomessa: tapaus Jartseva*. Docendo, Helsinki 2025.

## Aiheesta muualla
Dmitri Kovtun

**Dmitri Vladimirovitš Kovtun** (; 25. syyskuuta 1965 Moskova – 4. kesäkuuta 2022 Moskova) oli venäläinen agentti ja liikemies. Ison-Britannian teettämän ja Euroopan ihmisoikeustuomioistuimen tukeman selvityksen mukaan hän ja Andrei Lugovoi myrkyttivät Lontoossa marraskuussa 2006 entisen vakooja Aleksandr Litvinenkon, joka kuoli kolme viikkoa myöhemmin.

Kovtun kouluttautui Lugovoin kanssa Moskovassa ja työskenteli sitten Itä-Saksassa KGB:n palveluksessa. Hän palveli KGB:n yhdeksättä direktoraattia, jonka vastuualueella oli Neuvostoliiton hallinnon merkittävimpien toimijoiden suojelu. Neuvostoliiton kaaduttua Kovtun ja hänen silloinen saksalainen vaimonsa Inna Hohne muuttivat Hampuriin ja hakivat turvapaikkaa. Kovtun työskenteli tarjoilijana, mutta palasi myöhemmin Venäjälle. Ilmeisesti hän tuli siellä Lugovoin värväämäksi ja lisäksi työskenteli liikemiehenä. Omien sanojensa mukaan Kovtun toimi öljy- ja kaasuteollisuudessa, mutta hänen ensimmäinen vaimonsa Hohne asetti väitteen epäilynalaiseksi. Entisen vaimon mukaan Kovtun oli alkoholin suurkuluttaja. Politiikassa toimineesta Lugovoista poiketen Kovtun piti Venäjällä suhteellisen matalaa profiilia eikä hänen yksityiselämästään ole paljon tietoa.

Marraskuussa 2006 entinen vakooja Litvinenko joi hotellissa teetä kahden venäläismiehen kanssa ja kuoli kolme viikkoa myöhemmin rajuihin myrkytysoireisiin. Kovtun kiisti yhteyden Litvinenkon kuolemaan, mutta poloniumjäämiä löydettiin hänen istumapaikaltaan lentokoneesta ja paikoista, joissa hän oli Englannissa käynyt. Kovtun joutui vuonna 2017 Yhdysvaltain mustalle listalle Magnitski-lain nojalla. Hän kuoli COVID-19-infektion komplikaatioihin sairaalassa Moskovassa kesäkuussa 2022.

## Lähteet
San Sebastián (1783)

**San Sebastián** oli Espanjan laivaston vuonna 1783 vesille laskettu kaksikantinen 76-tykkinen linjalaiva.

## Valmistus
Alus tilattiin 1782 Pasajesista. Alus laskettiin vesille 16. toukokuuta 1783 ja otettiin palvelukseen 1783 päällikkönään Felipe López de Carrizosa. Sen valmisti Vincente Pló Gautierin *sistema francésin* mukaan. Sen valmistuskustannukset olivat 4,7 miljoonaa realesia. 

## Palvelus
Alus saapui 9. huhtikuuta 1784 Ferrolista *San Fermínin* kanssa Cádiziin, mistä se lähti 5. toukokuuta Cartagenaan päällikkönään José Bustillo y Gómez. Aluksen päällikkönä oli Algerian sotaretkelle, jolloin kaupunkia ammuttiin tykein, Barceló. Tammikuussa 1785 alus saapui Ferroliin Cádizista, missä se siirrettiin reserviin. Alus oli 1786 huollettavana.

Huhtikuussa 1788 alus oli Cádizissa José de Córdovan johtaman koelaivueen harjoituksissa. Se oli edelleen vuonna 1790 Cádizissa, mistä alus lähti 19. toukokuuta 1791 Ferroliin reserviin sijoitettavaksi *Magnánimon* ja *San Fermínin* kanssa. Alus oli 1793 Ferrolissa reservissä.

Alus lähti 12. helmikuuta 1794 Cartagenasta Cádiziin liittyäkseen José de Córdovan laivastoon, jonka mukana se lähti syyskuussa Cádizista. Alus palasi marraskuussa Cádiziin, mistä se lähti vielä saman kuukauden aikana Ferroliin reserviin sijoitettavaksi.

Alus lähti 1. helmikuuta 1795 Cádizista liittyäkseen Rosasinlahdella ja Máhonissa Lángaran laivastoon. Se lähti 6. marraskuuta Cartagenasta Cádiziin, jonne se saapui kaksi päivää myöhemmin liittyen Morenon laivastoon. Joulukuussa alus oli kuparoitavana ja sijoitettiin tammikuussa 1796 Cádizissa reserviin.

Alus lähti 8. helmikuuta 1798 Cádizista Mazarredon laivastossa takaa-ajamaan Cádizia piirittäneitä Britannian kuninkaallisen laivaston aluksia.

Toukokuussa 1799 Ranskan laivasto lunasti aluksen korvauksena *Revolutionista* (ex-*Censeur*), joka oli sopimaton Cádiziin. Alus nimettiin tilapäisesti *Saint Sébastieniksi*. Alus nimettiin virallisesti Brestissä 31. heinäkuuta *Allianceksi*. Elokuussa 1807 alus todettiin lahonneeksi ja romutettiin.
 
## Lähteet
*

### Viitteet
Dong Jun

**Dong Jun** (; s. 1961) on kiinalainen amiraali ja poliitikko. Hänestä tuli 29. joulukuuta 2023 Kiinan puolustusministeri häntä edeltäneen Li Shangfun tultua yllättäen erotetuksi lokakuussa 2023.

Dong valmistui laivaston akatemiasta Dalianissa vuonna 1979. Hän toimi laivaston komentajana syyskuusta 2021 joulukuuhun 2023, jolloin häntä seurasi Hu Zhongming. Dong sai kontra-amiraalin arvon heinäkuussa 2012, vara-amiraalin arvon heinäkuussa 2018 ja amiraalin arvon syyskuussa 2021.

## Lähteet
Vedyn isotoopit

**[[Vety|Vedystä]]** tunnetaan seitsemän eri **[[isotooppi]]a**. Niistä yleisin, eli vety-1 (protium) sekä vety-2 (deuterium) ovat vakaita, kun taas vety-3 (tritium) sekä synteettisesti tuotetut vety-4, vety-5, vety-6, ja vety-7 ovat radioaktiivisia.

## Isotoopit

### Luonnossa esiintyvät isotoopit

#### Protium
Protium (1H) on yleisin luonnossa esiintyvä vedyn isotooppi. Sen suhteellinen osuus muusta vedystä on noin 99.985 prosenttia. Protiumissa ei ole neutroneja.

#### Deuterium

Deuteriumilla (2H) on ytimessä yksi neutroni. Sen suhteellinen osuus muusta vedystä on noin 0.015 prosenttia. Deuteriumin löysi vuonna 1931 Harold C. Urey, joka sai tästä vuonna 1934 Nobelin kemianpalkinnon. Deuterium toimii tavallisen vedyn tavoin kemiallisissa reaktioissa, mutta reagoi hitaammin.

#### Tritium

Tritiumilla (3H) on ytimessään kaksi neutronia. Toisin kuin protium ja deuterium, tritium on epävakaa, eli radioaktiivinen isotooppi, jonka puoliintumisaika on noin 12.32 vuotta. Sen suhteellinen osuus muusta vedystä on häviävän pieni. Tritiumia muodostuu ilmakehän ylemmissä osissa, jossa kosminen säteily osuu ilman typpeen. Luonnossa tritiumia esiintyy lähinnä vedessä. Keinotekoista tritiumia käytettiin 1950–60-luvuilla ydinkokeissa.

### Synteettiset isotoopit
Vety-4 (4H), vety-5 (5H), vety-6 (6H) ja vety-7(7H) ovat laboratoriossa tuotettuja radioaktiivisia vedyn isotooppeja, joiden puoliintumisajat ovan häviävän pieniä, alle tseptosekunnin. Esimerkiksi vety-4:n puoliintumisaika on vain 9.93696 • 10-23 sekuntia.

## Taulukko

## Lähteet
Mstyslav Tšernov

**Mstyslav Andrijovytš Tšernov** (; s. 3. heinäkuuta 1985 Harkova) on ukrainalainen kuvajournalisti, dokumentaristi, sotakirjeenvaihtaja ja kirjailija.

Tšernov varttui Harkovassa. Hän aloitti uransa kuvajournalistina vuonna 2005 ja liittyi Associated Pressin palvelukseen vuonna 2014. Sittemmin hän on kuvannut monia konflikteja, sosiaalisia ongelmia ja ympäristökriisejä eri puolilla maailmaa. Vuonna 2013 Tšernov valittiin Ukrainan ammattivalokuvaajien liiton puheenjohtajaksi ja Federation of European Professional Photographersin Ukrainan-edustajaksi. Hänet valittiin Ukrainan vuoden valokuvaajaksi vuosina 2013 ja 2015. Vuosina 2015 ja 2016 hän sai kaksi Royal Television Societyn palkintoa Malaysia Airlinesin lennon 17 käsittelystä. Tšernovin valokuvia, artikkeleita ja videoita on julkaistu laajalti kansainvälisissä tiedotusvälineissä.

Helmikuussa 2022 Tšernov oli Mariupolissa Venäjän joukkojen hyökätessä. Hän ohjasi ja tuotti kaupungissa dokumentin *[[20 Days in Mariupol]]*, jossa keskityttiin kuvaamaan ja todistamaan siviileihin kohdistettuja julmuuksia. Samaan aikaan Mariupolissa oli kuvaamassa liettualainen Mantas Kvedaravičius, joka joutui tapetuksi yrittäessään paeta kaupungista vain hieman Tšernovin ryhmän jälkeen. Tšernov sai työstään Mariupolissa lukuisia palkintoja, kuten Pulitzer-palkinnon, Deutsche Wellen sananvapauspalkinnon, Bayeux Calvados-Normandy -palkinnon ja Heorhi Gongadze -palkinnon. Elokuvan ohjaajana hänelle myönnettiin myös vuoden 2024 Oscar-palkinto. Elokuvan tekijät saivat myös yhteisesti Ševtšenkon palkinnon.

Tšernov julkaisi vuonna 2020 romaanin *Tšasy snovydin*.

Tšernovin ohjaama, K16-luokiteltu dokumenttielokuva 2000 metriä Andrijivkaan (2025) on voittanut muun muassa Sundancen elokuvajuhlien (2025) parhaan kansainvälisen dokumenttielokuvan ohjaajan palkinnon ja Kölnin elokuvafestivaalien (2025) parhaan dokumenttielokuvan Phoenix-palkinnon. Elokuvaa esitettiin joissain suomalaisissa elokuvateattereissa syystalvella 2025. Yle on julkaissut dokumentin katsottavaksi Ulkolinja-ohjelmasarjassaan Yle Areenassa 16. maaliskuuta 2026. Helsingin Sanomat kertoi, että vuosina 2023–2024 Donetskin alueen eturintaman tilannetta kuvaavaa elokuvaa on verrattu paljolti fiktiiviseen draamaelokuvaan Pelastakaa sotamies Ryan. Dokumenttielokuva on kuvattu osin kypäräkameroilla ja esittää Ukrainan asevoimien yritystä vapauttaa venäläisten miehittämä Bah’mutin piirin Andrijivkan kylä. Sodankäynnin muututtua voimakkaasti (erityisesti 'kamikazedroonien' yleistyttyä moninkertaisesti), ohjaajan mukaan vastaavaa dokumenttia ei enää loppuvuodesta 2025 olisi voitu kuvata.   

## Filmografia
* 20 Days in Mariupol, 2023, dokumenttielokuva, ohjaaja, käsikirjoittaja, kuvaaja ja tuottaja
* 2000 metriä Andrijivkaan (; ), 2025, dokumenttielokuva, ohjaaja, käsikirjoittaja ja kuvaaja

## Lähteet

## Aiheesta muualla
* 2000 metriä Andriijivkaan -dokumenttielokuva (Yle Areena)